wickkiey/tamil-wikipedia-chunked huggingface dataset:
# மும்தாஜ் பேகம்

*'Momtaz Begum*
**மும்தாஜ் பேகம் (Momtaz Begum)** (பிறப்பு : 1974 மே 5) ஒரு வங்காளதேசப் பாடகரும் மற்றும் 2014 முதல் மணிக்கஞ்ச் -2 தொகுதியைச் சேர்ந்த வங்காளதேச நாடாளுமன்றத்தின் உறுப்பினரும் ஆவார். மேலும் இவர் " *தி மியூசிக் குயின்* " என்று குறிப்பிடப்படுகிறார். நாற்பதாண்டுகளாக தனது வாழ்க்கையில் 700 பாடல்களைப் பதிவு செய்துள்ளார். மும்தாஜ் வங்காளதேசம், ஐக்கிய இராச்சியம் மற்றும் அமெரிக்கா போன்ற இடங்களில் இசை நிகழ்ச்சிகளை நடத்தியுள்ளார். இவர் வங்காளதேச புலம்பெயர் சமூகங்களுக்காக, குறிப்பாக லண்டனில், பைஷாகி மேளாவின் போது மிகவும் பிரபலமான பல நிகழ்வுகளை நிகழ்த்தியுள்ளார்  
*ப்ரியா துமி சுகி ஹூ* (2004) என்ற திரைப்படத்திற்காக சிறந்த பெண் பின்னணி பாடகருக்கான வங்காளதேச தேசிய திரைப்பட விருதை பேகம் வென்றுள்ளார்.
# மும்தாஜ் பேகம்

## ஆரம்ப கால வாழ்க்கை

பேகம் 1974 மே 5 அன்று மணிகஞ்ச் மாவட்டத்தில் உள்ள சிங்கேரில் உள்ள ஜாய்மொண்டாப் என்ற கிராமத்தில் பிறந்தார். இவர் தனது குழந்தை பருவத்தின் பெரும்பகுதியை தனது தந்தை மோது பாயதியிடமிருந்து பாடகராக பயிற்சி பெற்றார். இவரது மற்ற ஆசிரியர்கள் மற்றும் வழிகாட்டிகளில் மட்டால் ரசாக் திவான் மற்றும் அப்துர் ரசீது சோர்கர் ஆகியோர் அடங்குவர்.  
பேகமின் இசையின் தொடக்கம் இவரது ஆரம்ப வயதிலேயே நிகழ்ந்தது. இவர் தனது தந்தையுடன் நிகழ்ச்சிக்குச் சென்றபோது ஒரு குழந்தையாகவே இருந்தார். முதலில் பார்வையாளராகவும், விரைவில் ஒரு சக நிகழ்ச்சியாளரானப் பிறகு. மர்பதி, போய்தோகி, மற்றும் முர்சிடி போன்ற இசை நிகழ்ச்சிகளை இவர் நிகழ்த்தினார்.
# மும்தாஜ் பேகம்

## தொழில்

ஆரம்பத்தில் பேகமின் வெளியிடப்பட்ட இசைத்தொகுப்புகள் முழுவதுமாக தனது சொந்த தயாரிப்பாகவே இருந்தது. இவை பிரபலமடைந்தபின், தயாரிப்பாளர்களால் மேலதிக பதிவுகளைச் செய்ய இவர் ஒப்பந்தம் செய்யப்பட்டார். இருப்பினும் இவரது கட்டணம் வழக்கமாக மிகக் குறைவாகவே இருந்தது. மேலும் இவை நன்றாக விற்கப்படாவிட்டால் இது திருப்பிச் செலுத்தப்பட வேண்டும் என்று ஒப்பந்தம் விதிக்கப்பட்டது. இருப்பினும், இவரது இசைப் படைப்புகள் உடனடியாக விற்கப்பட்டன. மிகக் குறுகிய காலத்திற்குள், இவர் தன்னை மிகவும் பரபரப்பானவராக்கிக் கொண்டார். பெரும்பாலும் ஒரு நாளைக்கு இரண்டு பாடல்களைப் பதிவு செய்தார். வங்காளதேச நாளேடான *டெய்லி ஸ்டாருக்கு* அளித்த பேட்டியில் இவர் கூறியதாவது: "பாடல் பதிவுக்கு சில நிமிடங்களுக்கு முன்பே என்னிடம் பாடல் மற்றும் இசை தடங்களை ஒப்படைப்பர்கள். ஒத்திகைக்கு எந்த நேரமும் இல்லை, நான் அதை ஒரே நேரத்தில் பதிவு செய்ய வேண்டியிருந்தது" என்றார். இவரது இசைத் தொகுப்புகளில் *ரிட்டர்ன் டிக்கெட்*, *அசோல் போய்தோகி*, *முர்ஷைடர் தாலிம்* மற்றும் *ரோங்கர் பஜார்* போன்றவை அடங்கும்.  
பேகம் 2014இல் மாணிக்கஞ்ச் -2 தொகுதியிலிருந்து நாடாளுமன்றத்திற்கு தேர்ந்தெடுக்கப்பட்டார்.
# மும்தாஜ் பேகம்

## தொண்டு பணி

பேகம் தனது சொந்த கிராமமான ஜாய்மொண்டோப்பில் உலகளவில் கண் நோய்களைக் குணப்படுத்துவதில் அதன் திட்டங்கள் கவனம் செலுத்தும் ஒரு சர்வதேச இலாப நோக்கற்ற அரசு சாரா அமைப்பான ஆர்பிஸ் இன்டர்நேஷனலின் ஆதரவுடன் 50 படுக்கைகள் கொண்ட மொம்தாஸ் கண் மருத்துவமனையை நிறுவினார். வறுமை காரணமாக கண்புரை அறுவை சிகிச்சை செய்ய முடியாததால் கண்பார்வை இழந்த இவரது தந்தை மோது போயதியின் நினைவாக இந்த மருத்துவமனை நிறுவப்பட்டது.
# விக்டோரியம்

**விக்டோரியம்** (Victorium) கடோலினியம் மற்றும் டெர்பியம் ஆகிய தனிமங்களின் கலவையாகும். முதலில் இதற்கு மோனியம் என்று பெயரிடப்பட்டது. 1898 ஆம் ஆண்டு ஆங்கில வேதியியலாளர் வில்லியம் குரூக்சு பிரித்தானிய அறிவியல் முன்னேற்ற சங்கத்தின் தலைவராக இருந்தபோது தொடக்க உரையில் தனது கண்டுபிடிப்பைக் குறித்து தெரிவித்தார். தனித்துவமான நின்றொளிர்தல் மற்றும் பிற புற ஊதா-கட்புலனாகும் நிறமாலை நிகழ்வுகளின் பகுப்பாய்வின் அடிப்படையில் ஒரு புதிய வேதியியல் தனிமம் என இதை அவர் அடையாளம் கண்டார். இருப்பினும் பின்னர் இது தவறானது என்று காட்டப்பட்டது. மோனியம் என்ற சொல்லுக்கு "தனியாக" என்று பொருள் ஆகும். ஏனெனில் அதன் நிறமாலை கோடுகள் புற ஊதா நிறமாலையின் முடிவில் தனியாக நின்றன . விக்டோரியா மகாராணியின் சமீபத்திய வைர விழாவை முன்னிட்டு 1899 ஆம் ஆண்டில் குரூக்சு கண்டுபிடித்த தனிமத்திற்கு விக்டோரியம் என்று பெயர் மாற்றினார். இத்தனிமத்திற்கு Vc என்ற குறியீட்டையும் ஒதுக்கினார்.1905 ஆம் ஆண்டில் பிரெஞ்சு வேதியியலாளர் சியார்ச்சசு அர்பேன் விக்டோரியம் ஒரு தனித்துவமான தனிமம் அல்ல என்றும் மாறாக அது கடோலினியத்தின் தூய்மையற்ற நிலை என்பதையும் நிருபித்தார் .
# பத்ருன்னிசா தாலியா

**பத்ருன்னிசா தாலியா** (**Badrunnesa Dalia** ) இவர் ஒரு விருது பெற்ற வங்காளதேச பிரதான நஸ்ருல் கீத்தி மற்றும் ரவீந்திர சங்கீதப் பாடகரும், கலைஞரும் மற்றும் இசை ஆசிரியரும் ஆவார். இவர் பல வகை கலைஞராக (பாடகி) பல்துறைத்திறன் பெற்றவர் ஆவார்.
# பத்ருன்னிசா தாலியா

## ஆரம்பகால வாழ்க்கை மற்றும் பின்னணி

தாலியா 1970இல் நர்சிங்கடியில் பிறந்தார். இவரது அண்ணன் ஆசிஃபுல் ஹுடா வங்காளாதேசத்தில் ஒரு கேலிச் சித்திரக் கலைஞர் ஆவார். இவரது தம்பி சுமோன் ரகாத்தும் வங்காளாதேசத்தில் புகழ் பெற்ற ஒரு பாடகராவார். 1988ஆம் ஆண்டில், தாலியா வங்காள தேச ஆட்சிப்பணி அதிகாரத்துவமான அல்-நூரி பைசூர் ரேஸா என்பவரை மணந்தார். இவர்களுக்கு இரண்டு மகன்கள் இருக்கின்றனர். இவர் உஸ்தாத் மொஃபிசுல் இஸ்லாம் மற்றும் அபினாஷ் கோஸ்வாமி ஆகியோரிடமிருந்து பாரம்பரிய இசையின் ஆரம்பப் பயிற்சி பெற்றார். பின்னர், சுதின் தாஸ் மற்றும் சோஹ்ராப் ஹொசைன் ஆகியோரிடமிருந்து நஸ்ருல் சங்கீதத்தைக் கற்றுக்கொண்டார். நஸ்ருல் நிறுவனம், நஸ்ருல் அகாதமி, நஸ்ருல் சங்கீத் ஷில்பி பரிஷத், வங்காளதேச சங்க சங்கதன் சமன்னே பரிஷத் , சிறீஜோன் (ஒரு கலாச்சார அமைப்பு), வங்காளதேச ரவீந்திர சங்கீத ஷில்பி ஷாங்காத் போன்ற அமைப்புகலில் தொடர்ந்து நிகழ்ச்சி நடத்தி வருகிறார்.  
*பிஜிஎம்இஏ கோர்போ* என்ற பெயரின் தேர்வு சுற்றுகள் உட்பட பல்வேறு இசை திறமையை கண்டறியும் உணமை நிகழ்ச்சிகளின் நடுவராக தாலியா இருந்துள்ளார் .
# பத்ருன்னிசா தாலியா

## பாடல்கள்

ஒரு நேரடி கலைஞராக இவர் அதிகம் கவனிக்கப்படுகிறார் என்றாலும், *ஷோர்னாலி ஷோந்தே* (கோல்டன் *ஓல்டிஸ்* ) மற்றும் *எக்டுகு சோனோயா லாகே* (தாகூர் பாடல்கள்) என்ற தலைப்பில் தனி இசைத்தொகுப்புகளை தாலியா வெளியிட்டுள்ளார். *"லால் கோலாப்"* (நவீன பாடல்கள்), *"ஓஷ்ரு ஜோரா பிப்ரவரி"*, *"ஜோன்மோபூமி மா"* (தேசபக்தி பாடல்கள்) ஆகிய பல கலப்பு தொகுப்புகளிலும் இவர் பாடல்களை வெளியிட்டுள்ளார்.
# பத்ருன்னிசா தாலியா

## விருதுகள்

தாலியா வங்காளதேச சிசு அகாதமி தேசிய விருதுகளை இரண்டு முறை நஸ்ருல் கீதி (1983) மற்றும் ரவீந்திர சங்கீதம் (1984) ஆகியவற்றுக்காக பெற்றுள்ளார்.
# பா சுவா சூ

**பா சுவா சூ (Bà Chúa Xứ)** (சாம்ராஜ்யத்தின் புனித தாய்) என்பது தெற்கு வியட்நாமின் தானிசத்தின் செழிப்பு தெய்வமாகும். இவள் வணிகம், உடல்நலம் மற்றும் வியட்நாமிய எல்லையின் பாதுகாவலராக திகழ்கிறாள். மேலும் இவள் மதிப்புமிக்கவராகக் கருதப்படுகிறாள். மேலும் ஒரு கியாங் மாகாணத்தின் சாம் மலையின் அடிவாரத்தில் உள்ள வான் டோ கிராமத்தில் உள்ள இவளது கோவிலில் வணங்கப்படுகிறாள். அவளது நினைவாக நான்காம் சந்திர மாதத்தின் இருபத்தி மூன்றாம் நாளில் தொடங்கி மழைக்காலத்தின் தொடக்கத்தில் கிராமத்தில் மூன்று நாள் திருவிழா நடத்தப்படுகிறது. 1990களில் பா சுவா சூ வின் புகழ் உச்சத்தை அடைந்ததுடன், விசுவாசமுள்ள பின்தொடர்பவர்களுக்கு பதிலளிப்பதன் மூலம் ஒவ்வொரு ஆண்டும் யாத்ரீகர்களை மகிழ்விக்கிறது.
# பா சுவா சூ

## பா சுவா சூவின் சிலை

பிரெஞ்சு தொல்பொருள் ஆய்வாளர் லூயிஸ் மல்லெரெட்டின் கூற்றுப்படி, வான் டோ கிராமத்தில் வழிபடப்பட்ட சாம்ராஜ்யத்தின் தாயின் சிலை, உண்மையில், கம்போடியாவின் அங்கோரியனுக்கு முந்தைய பனன் இராச்சியத்தைச் சேர்ந்த சிவனுக்கு அர்பணிக்கப்பட்ட மற்றும் பெண்ணிய சிலை ஆகும் என்கிறார். இவரது வழிபாட்டாளர்களிடமிருந்து வந்த கதைகள், வியட்நாமியர்கள் இப்பகுதிக்கு வந்தபின் வெளிவந்தன. இவை வேறுபட்ட பதிப்பை வழங்குகின்றன. அதில் சாம் மலையின் வியட்நாமியரால் கண்டுபிடிக்கப்படுவதற்கு முன்பு கல்லிலிருந்து இயற்கையாகவே இவர் வளர்ந்ததை விவரிக்கிறது.
# பா சுவா சூ

## நம்பிக்கை

### சாம்ராஜ்யத்தின் தாய் கண்டுபிடிப்பு

தெய்வத்தின் கண்டுபிடிப்பு தொடர்பான பிரபலமான கதைகள் மீகாங் டெல்டாவில் நீர் மட்டம் குறைந்து வருவதால் ஒரு தீவின் உச்சியில் தோன்றும் சிலையிலிருந்து தொடங்குகிறது. அவள் பல நூற்றாண்டுகளுக்கு முன்னர் அங்கு வைக்கப்பட்டிருக்கலாமெனவும் அல்லது கல்லிலிருந்து இயற்கையாக வளர்ந்திருக்கலாம். சில கதைகள் அப்பகுதி மக்கள் வெறுமனே அவளைக் கண்டுபிடித்த இடத்தைச் சுற்றி ஒரு கோவிலைக் கட்டியதாகக் கூறுகின்றன. மற்றொரு பிரபலமான கணக்கு அவளை மலையின் மேல் வைக்கிறது. இந்த பதிப்பில், அவள் ஒரு இளம் கிராமப் பெண்ணைக் கொண்டிருக்கிறாள். தனது அடையாளத்தை, சாம் மலை உச்சியில் அமைந்துள்ள கிராம மக்களிடம் கூறுகிறாள். தெய்வம் தன்னை வணங்கப்பட வேண்டும் என்று விரும்பியது. எனவே கிராமங்களில் நாற்பது வலிமையான மனிதர்கள் இவரை மலையிலிருந்து கீழே கொண்டு செல்ல முயன்றனர். ஆனால் அவள் சுமக்க முடியாத அளவுக்கு கனமாக இருந்தாள். ஒன்பது கன்னிப் பெண்கள் மட்டுமே தன்னைச் சுமக்க முடியும் என்று கிராம மக்களிடம் நேரில் தோன்றி கூறினாள். மலையின் அடிவாரத்தில் இருக்க வேண்டும் என்று அவள் முடிவுசெய்தாள். அவள் மீண்டும் ஒரு முறை கனமானாள். இங்குதான் அவளது கோயில் நிற்கிறது.
# பா சுவா சூ

## நம்பிக்கை

### யாத்ரீக கதைகள்

பா சுவா சூ ஜெபத்திற்கு ஆதரவாகவும் பதிலளிப்பவராகவும் அறியப்படுகிறது. ஆனால் தன்னை ஏமாற்றியதாக அவள் உணருபவர்களுக்கும் மிருகத்தனமாக இருக்கிறது. வின் தே கிராமத்தில் உள்ள கோயிலில் தயாரித்த ஒரு வெளியீட்டில், ஒரு மனிதன் ஒரு முறை கோயிலுக்கு உள்ளேயும் வெளியேயும் தன் கைகளில் இருந்த ஒரு கழுத்தணியை அவள் கழுத்தில் இருந்து திருடிவிட்டதாக ஒரு கதை கூறுகிறது. இந்த வழியில், அவளால் அவன் கழுத்தை அடைய முடியவில்லை. இருப்பினும், அவர் பாதுகாப்பிற்கு வந்து எழுந்து நின்றதும், அவர் மீண்டும் ஒரு முறை தரையில் விழுந்தார், இறந்தார். அவளிடம் உதவி கேட்பவர்களுக்கும், வாக்குறுதிகளை நிறைவேற்றாதவர்களுக்கும் இதேபோன்ற தண்டனையை அவள் தருகிறாள். மற்ற கதைகள் அவளை நகர்த்த முயற்சித்த மக்களைக் கொன்றதையும், குழந்தைகளை தவறாக நடத்தும் கரங்களை உடைப்பதையும் விவரிக்கின்றன. ஒரு திருவிழா மாலையில் ஐந்து நிமிடங்கள் சீக்கிரம் குளிக்க முயன்ற ஒருவரைக் கூட கொன்றதாக மற்றொரு கதை சொல்கிறது.
# லியு ஹன்

**இளவரசி லியு ஹான்** ( **Princess Liễu Hạnh**) என்பவர் தானிசத்தின் நான்கு அழியாதவர்களில் ஒருவராவார். மேலும் தாய்லாந்து தெய்வ வழிபாட்டுத் தலாவ் மௌவின் ஒரு முக்கிய நபராகவும் உள்ளார். அதில் இவர் வான மண்டலத்தை நிர்வகிக்கிறார்.  
இவரது தனிப்பட்ட வழிபாட்டை வான் கேட் கிராமத்தில் உள்ள நம் மாகாணத்தில் பெண்கள் உருவாக்கினர். நிலம் மற்றும் நீர் தேவைப்படும் நெல் விவசாயிகளால் இந்த வழிபாட்டு முறை உருவாக்கப்பட்டது என்று நம்பப்படுகிறது. அதன் மலை மிகவும் பிரபலமாக இருந்தது. வழிபாடு பெரும்பாலும் வியட்நாம் கம்யூனிஸ்ட் கட்சியின் ஆரம்பகால ஆட்சியின் போது அடக்கப்பட்டது. ஏனெனில் வழிபாடு இயற்கையில் தாவோயிசமாக கருதப்பட்டது. மேலும் அது அடக்குமுறையின் ஒரு கருவியாக இருந்தது. இருப்பினும், தோய் மோய் (1986 இல் தொடங்கிய பின்னர்) வழிபாட்டு முறை சீராக பிரபலமடைந்து வருகிறது.
# கோஸ்ட் ரைடர்

**கோஸ்ட் ரைடர்** (**காலவைரவன்**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். மார்வெல் ஸ்பாட்லைட் #5 (ஆகஸ்ட் 1971) இல் முதன்முதலாக இக்கதாப்பாத்திரம் அறிமுகமானது. இவர் "எல்லா நேரத்திலும் சிறந்த 100 வரைகதை புத்தக மீநாயகன்கள் " பட்டியலில் தோர் 90வது இடத்தை பெற்றுள்ளார்.
# பெருபாரி வழக்கு

**பெருபாரி வழக்கு** (**Berubari Union Case**), 1947-இல் இந்திய-பாகிஸ்தான் பிரிவினையின் போது, இந்திய-பாகிஸ்தான் எல்லைப்பகுதிகளில் இந்துக்கள் மற்றும் சீக்கியர்கள் பெரும்பான்மையாக வாழும் கிராமங்களை இந்தியாவிற்கும், இசுலாமியர்கள் பெரும்பான்மையாக வாழும் கிராமங்களை பாகிஸ்தானுக்கும் பிரித்து வழங்கி அளவிடுவதற்கு சிரில் ஜான் இராட்கிளிப் எனும் பிரித்தானியர் நியமிக்கப்பட்டார். இவருக்கு உதவிட இந்திய தேசிய காங்கிரசு கட்சியிலிருந்து 2 நபர்களும், பாகிஸ்தான் முஸ்லீம் லீக் கட்சியிலிருந்து 2 நபர்களும் நியமிக்கப்பட்டனர்.  
இராட்கிளிப் எல்லைக்கோட்டின்படி மேற்கு வங்காள மாநிலத்தின் ஜல்பைகுரி மாவட்டத்தில் இந்துக்கள் அதிகமாக வாழ்ந்த பெருபாரி எனும் கிராமத்தை இந்தியாவிற்கு வழங்கப்பட்டது.  
ஆனால் பெருபாரி கிராமத்தை இந்தியாவிற்கு வழங்கியதை, எல்லைப் பிரிப்பு ஆவணங்களில் குறிப்பிட இராட்கிளிப் தலைமையிலான குழுவினர் மறந்து விட்டனர்.
பின்னர் இச்செய்தி அறிந்த பாகிஸ்தான், பெருபாரி கிராமத்தை பாகிஸ்தான் வரைபடத்தில் சேர்த்துக் கொண்டது. இதனால் பெருபாரி கிராமத்தின் உரிமை குறித்து இந்திய – பாகிஸ்தானுக்கும் இடையே பெரும் பிணக்குகள் ஏற்பட்டது.  
1958-இல் இந்தியப் பிரதமர் ஜவகர்லால் நேருவுக்கும் – பாகிஸ்தான் பிரதமர் பெரோஷா நூன் என்பவருக்கும் இடையே ஏற்பட்ட ஒப்பந்தப்படி, பெருபாரி கிராமத்தை இந்தியா – பாகிஸ்தான் அரசுகள் பிரித்துக் கொண்டதால் இப்பிணக்கு தீர்க்கப்பட்டது.  
மேற்கு வங்காள மாநில அரசின் இசைவின்றி, மாநிலத்தில் உள்ள பெருபாரி கிராமத்தின் பகுதிகளை பாகிஸ்தானுக்கு இந்திய அரசு வழங்கியது. இச்செயல் இந்திய அரசியலமைப்புச் சட்டத்திற்கு எதிரானது என கூறி இந்திய அரசுக்கு எதிராக, இந்திய உச்ச நீதிமன்றத்தில் வழக்கு பதியப்பட்டது.  
இந்திய அரசியலமைப்புச் சட்டம், பிரிவு 3 (சி)-கீழ் இந்திய நாடாளுமன்றத்திற்கு ஒரு மாநிலத்தின் எல்லையைக் குறைப்பதற்கு மட்டுமே அதிகாரம் உண்டு என்றும்; ஆனால் இந்திய நாட்டின் பரப்பை குறைக்க அதிகாரம் இல்லை என 14 மார்ச் 1960-இல் இந்திய உச்ச நீதிமன்றம் தீர்ப்பு வழங்கியது.  
எனவே அரசியல் அமைப்புச் சட்டப் பிரிவு 3 (சி)-இல் தேவையான திருத்தம் செய்து பெருபாரி கிராமத்தின் பகுதிகளை பாகிஸ்தானுக்கு இந்திய அரசு வழங்கியதை நியாப்படுத்த முடிவு செய்தது. 1960-ஆம் ஆண்டில் இந்திய நாடாளுமன்றத்தில் பெரும்பான்மை வாக்குகள் வித்தியாசத்தில் நிறைவேற்றப்பட்ட 9–வது இந்திய அரசியலமைப்புச் திருத்தத் சட்டம், 1960 மூலம், பெருபாரி கிராமத்தின் பகுதியை பாகிஸ்தானுக்கு இந்திய அரசு வழங்கியது குறித்து எழுந்த கருத்துகளுக்கு முற்றுப்புள்ளி வைக்கப்பட்டது.  
இந்திய அரசு இனி வருங்காலங்களில் பிற நாடுகளுடன் மேற்கொள்ளும் எல்லை நிலப்பிரச்சனை முடிவு கட்ட வேண்டி போடப்படும் ஒப்பந்தங்கள், அரசியல் அமைப்பு சட்டத்தில் திருத்தம் செய்யாமல் மேற்கொள்ளலாம் என இந்திய உச்ச நீதிமன்றம் தெரிவித்தது. ஆனால் இது போன்ற முடிவுகளை எடுக்கும் போது நாடாளுமன்றத்தின் பெரும்பான்மை வாக்குகள் வேண்டும் என்றும் கருத்து கூறியது.  
2015-ஆம் ஆண்டில் 100-வது இந்திய அரசியல் அமைப்புத் திருத்தச் சட்டம், 2015-கீழ், வங்காள தேசத்தின் எல்லையோரத்தில் இந்துக்கள் பெரும்பான்மையாக வாழும் கிராமங்களை இந்தியாவிற்கும்; அதே போல் இந்தியாவின் மேற்கு வங்காளம், திரிபுரா மற்றும் மேகாலயா மாநிலங்களின் எல்லையில் இசுலாமியர்கள் பெரும்பான்மையாக வாழும் கிராமங்களை வங்காள தேசத்திற்கும் பரஸ்பரம் மாற்றி கொள்ள, இந்திய நாடாளுமன்றத்திற்கு அதிகாரம் வழங்கப்பட்டது.
# பெருபாரி வழக்கு

## இதனையும் காணக்

- கோலக் நாத் வழக்கு
- கேசவாநந்த பாரதி வழக்கு
# பாரதிபாலன்

**பாரதிபாலன்** (03-04-1965) தமிழ்ப் புதின எழுத்தாளரும் சிறுகதை, கட்டுரை எழுத்தாளருமாவார். தமிழ்நாடு திறந்தநிலைப் பல்கலைக்கழகத்தில் பேராசியராகப் பனியாற்றும் பாரதிபாலன் தற்காலத் தமிழ்ப் படைப்புலகில் குறிப்பிடதக்க பங்களிப்பு செய்துள்ளார். 1985 முதல் புதினங்கள், சிறுகதைகள், கட்டுரைகள், உள்ளிட்ட படைப்புச் செயற்பாடுகளில் ஈடுபட்டு வருகிறார், தி.ஜானகிராமன், கி.ராஜநாராயனன், சி,சு செல்லப்பா போன்றவர்களின் படைப்புகளில் உந்தப்பட்டு எழுத வந்த பாரதி பாலன்,மதுரை தியாகராசர் கல்லூரியில் படிக்கின்ற காலத்திலே ‘வைகைத்தென்றல்’ என்ற மாணவர் இதழினை நடத்தியவர், அந்த இதழினை அப்போதைய மேலவைத்தலைவர் ம.போ.சிவஞானம் பாராட்டியுள்ளார், செம்மலர், தாமரை (இதழ்), கணையாழி மற்றும் தாய் (இதழ்)களில் எழுதத்தொடங்கி தற்பொழுது அனைத்து இதழ்களிலும் எழுதி வரும் பாரதி பாலன் 2018 இல் தமிழ்நாடு அரசின் மகாகவி பாரதியார் விருது பெற்றவராவார்.
# பாரதிபாலன்

## வாழ்க்கைக் குறிப்பு

பாரதிபாலன் தேனிமாவட்டம் சீலையம்பட்டிக் கிராமத்தில் 1965 ஆம் ஆண்டு பிறந்தவர். தொடக்கக்கல்வியைச் சீலையம்பட்டியிலும், மேல்நிலைக்கல்வியைச் சின்னமனூரிலும், உயர்கல்வியை மதுரை தியாகராசர் கல்லூரியிலும், சென்னைப் பச்சையப்பன் கல்லூரியிலும் முடித்தவர். இவர் முதுகலை தமிழ், முதுகலை இதழியல் மற்றும் தகவல் தொடர்பியல் கல்வியியல் பட்டயம், முனைவர் பட்டம் ஆகியவற்றைப் பெற்றவர். இவரது மனைவி முனைவர். ஆர்.மகேஸ்வரி; பாரதி பாலன் மகன், மகளோடு 1987இல் இருந்து சென்னையில் வசித்து வருகிறார்.
# பாரதிபாலன்

## இலக்கிய செயற்பாடு

மதுரை தியாகராசர்கல்லுரியில் பயிலும் காலத்திலேயே தனது எழுத்துப் பணியைத் தொடங்கிய பாரதிபாலன், 1985 முதல் புதினங்கள், சிறுகதைகள், கட்டுரைகள் எழுதி வருகிறார். மகாகவி பாரதியாரின் மீது உள்ள பற்றால் தன்னுடைய சு.பாலசுப்ரமணியன் என்ற பெயரை 'பாரதிபாலன்' என்று மாற்றிக் கொண்டார். ஆனந்தவிகடன், கல்கி, இந்தியாடுடே, குமுதம், 'கணையாழி', சுபமங்களா உள்ளிட்ட இதழ்களில் சுமார் 700 க்கும் மேற்பட்ட சிறுகதைகளையும் புதினங்களையும் எழுதியுள்ளார். இவருடைய மொத்தச்சிறுகதைகளையும் தொகுத்து சந்தியாபதிப்பகம் பாரதிபாலன் கதைகள் என்று தொகுப்பாக வெளியிட்டுள்ளது.
# பாரதிபாலன்

## சிறப்புகள்

இவருடைய படைப்புகள், மதுரை காமராசர் பல்கலைக்கழகம், அழகப்பா பல்கலைக்கழகம், கேரளப் பல்கலைக்கழகம், கோழிக்கோடு பல்கலைக்கழகம் உள்ளிட்ட பல்கலைக்கழகங்களிலும், தன்னாட்சிக் கல்லூரிகளிலும் இளங்கலை, முதுகலைப் பாடத்திட்டங்களில் சேர்க்கப்பட்டுள்ளன. இவருடைய படைப்புகளை ஆய்வு செய்து சுமார் 35 மாணாக்கர்கள் இள முனைவர் பட்டமும், 4 மாணாக்கர்கள் முனைவர் பட்டமும் பெற்றுள்ளனர்.  
பாரதிபாலன், தமிழ்ப்பல்கலைக்கழகத்தின் ஆட்சிக்குழுவிலும், தமிழ்நாடு திறந்தநிலைப் பல்கலைக்கழகத்தின் ஆட்சிக்குழுவிலும், திருவள்ளுவர் பல்கலைக்கழகத்திலும் தமிழ்நாடு ஆசிரியர் கல்வியியல் பல்கலைக்கழகத்தின் கல்விப் பேரவையிலும் உறுப்பினராகப் பங்களிப்பு செய்து வருபவர். புதுடில்லி சாகித்ய அகாதெமியின் உறுப்பினர் பதவியிலும் உள்ளார்.
# பாரதிபாலன்

## படைப்புகள்

### சிறுகதைத் தொகுதிகள்

1. ஒத்தையடிப் பாதையிலே 1993, 1997
1. உயிர்ச்சுழி 1998,2007,2019
1. வண்ணத்துப் பூச்சியைக் கொன்றவர்கள் 2003
1. அலறி ஓய்ந்த மௌனம் 2007
1. றெக்கை கட்டி நீந்துபவர்கள் 2012
1. பாரதிபாலன் கதைகள் 2008
1. மூங்கில்பூக்கும் தனிமை 2019
1. நாவல்
1. செவ்வந்தி 1998, 2007
1. உடைந்த நிழல் 2005/2019
1. காற்று வரும் பருவம் 2009
# பாரதிபாலன்

## படைப்புகள்

### கட்டுரைத் தொகுப்பு

1. இசைநகரம்
# பாரதிபாலன்

## படைப்புகள்

### தொகுப்பும், பதிப்பும்

1. தாலியில் பூச்சூடியவர்கள் (பா.செயப்பிரகாசம் கதைகள் தொகுப்பும், பதிப்பும் - 2016)
1. லா.ச.ரா.கதைகள் (தொகுப்பும், பதிப்பும் - 2016)
1. கனகக்குன்று கொட்டாரத்தில் கல்யாணம் (நாஞ்சில் நாடன் கதைகள் தொகுப்பும், பதிப்பும் - 2015)
# பாரதிபாலன்

## படைப்புகள்

### பிற

கல்வியியல் மற்றும் ஆய்வு தொடர்பான 40 நூல்கள்
# பாரதிபாலன்

## விருதுகள்

1. சிதம்பரம் செட்டியார் நினைவுப் பரிசு -1986
1. திருப்பூர் தமிழ்ச்சங்கம் சிறந்த நாவல் - 1999
1. இலக்கியச் சிந்தனை - 1991, 1994, 2003
1. ஜோதிவிநாயகம் நினைவுப்பரிசு, சிறுகதைக்காக - 1999
1. பாரத ஸ்டேட்பேங் விருது - 2005
1. தமிழ்நாடு அரசு பரிசு - 2012
1. அறிவுக் களஞ்சியம் விருது - 2017 (இந்திய அரசின் இளைஞர் நலத்துறை, மயிலை திருவள்ளுவர் தமிழ்ச்சங்கம்)
1. கலாம் விருது - 2017,
1. தமிழ்நாடு அரசின் மகாகவி பாரதியார் விருது 2018
# பிளாக் விடோவ்

**பிளாக் விடோவ்** (**கருப்பு விதவை**) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாப்பாத்திரம் டேல்ஸ் ஆப் சஸ்பென்ஸ் (ஏப்ரல் 1964) இல் முதன்முறையாகத் தோன்றியது. இப்பாத்திரம் ஸ்டான் லீ, டான் ரிக்கோ, டான் ஹெக் ஆகியோரால் உருவாக்கப்பட்டது.  
இவர் பாத்திரம் 2010 ஆம் ஆண்டில் அயன் மேன் 2 என்ற திரைப்படத்தில் அயன் மேனுக்கு எதிராக ஒரு ரஷ்யன் நாட்டு உளவாளியாக அறிமுகப்படுத்தப்பட்டது. பின்னர் அவர் அமெரிக்காவின் கற்பனையான உளவு நிறுவனமான ஷீல்ட் உடன் இணைந்து அவென்ஜர்ஸ் என்ற மீநாயகன் அணியின் உறுப்பினர் ஆனார்.  
பிளாக் விடோவ் என்ற கதாப்பாத்திரம் நடிகை ஸ்கார்லெட் ஜோஹான்சன் என்பவரால் சித்தரிக்கப்பட்டது. மார்வெல் திரைப் பிரபஞ்ச திரைப்படங்களான அயன் மேன் 2 (2010), தி அவேஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), கேப்டன் மார்வெல், அவெஞ்சர்ஸ்: எண்ட்கேம் (2019), பிளாக் விடோவ் (2020) போன்ற திரைப்படங்களில் நடித்துள்ளார்.
# பிளாக் விடோவ்

## வெளியிணைப்புகள்

- Black Widow at Marvel.com
- Richard Morgan on Black Widow in an interview by Francesco Troccoli, August 2008
- "Richard K. Morgan Talks Marvel's *Black Widow*"
- *Black Widow* at Comics2Film
- Natasha Romanova at the Marvel Directory
- Natasha Romanova at Don Markstein's Toonopedia
-
# ஷீல்ட்

**ஷீல்ட்** (**கவசம்**) S.H.I.E.L.D. என்று அழைக்கப்படும் **உச்ச தலைமையக சர்வதேச உளவு மற்றும் சட்ட அமலாக்கப் பிரிவு** என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய ஒரு கற்பனையான உளவு, சிறப்பு சட்ட அமலாக்கம் மற்றும் பயங்கரவாத எதிர்ப்பு நிறுவனம் ஆகும். இந்தக் கதாப்பாத்திரத்தை எழுத்தாளர், பதிப்பாசிரியர் ஸ்டான் லீ மற்றும் கலைஞர், ஆசிரியர் ஜாக் கிர்பி ஆகியோர் ஆகஸ்ட் 1966 இல் ஸ்ட்ரேஞ்ச் டேல்ஸ் #135 உருவாக்கினர். இது பெரும்பாலும் அமானுஷ்ய சக்திகள் மற்றும் மனிதநேயமற்ற அச்சுறுத்தல்களுக்கு எதிராக போராடுகின்றது.  
இந்த அமைப்பு ஊடகத் தழுவல்கள் மற்றும் மார்வெல் திரைப் பிரபஞ்சத்தில் நடைபெறும் திரைப்படங்கள் மற்றும் நிகழ்ச்சிகளில் பெரிதும் தோன்றியுள்ளது.
# கிளின்ட் பார்டன்

**கிளின்ட் பார்டன்** (**வில்லாளன்**) என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய ஒரு கற்பனை மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ மற்றும் டான் ஹெக் ஆகியோர் உருவாக்கினர்கள். கிளின்ட் பார்டனின் முதல் தோற்றம் செப்டம்பர் 1964 இல் டேல்ஸ் ஆப் சஸ்பென்ஸ் #57 இல் இருந்து தோற்றுவிக்கப்பட்டது. அதன் பிறகு ஏப்ரல் 1969 இல் அவென்ஜர்ஸ் #63 இணைக்கப்பட்டார். அன்றிலிருந்து இவர் அணியின் முக்கிய உறுப்பினராக இருந்து வருகிறார். "எல்லா நேரத்திலும் சிறந்த 100 காமிக் புத்தக ஹீரோக்களில்" பட்டியலில் அவர் 44வது இடத்தைப் பிடித்தார்.  
மார்வெல் திரைப் பிரபஞ்சம் இந்த கதாபாத்திரத்தை நடிகர் ஜெரமி ரெனர் மூலம் தோர் சிறப்புத் தோற்றம் (2011), தி அவேஞ்சர்ஸ் (2012), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.
# அட்லஸ் காமிக்ஸ்

**அட்லஸ் காமிக்ஸ்** என்பது 1950 களின் வரைகதை புத்தக வெளியீட்டு சின்னம் ஆகும். அதன் பிறகு மார்வெல் காமிக்ஸ் என பெயர் மாற்றம் பெற்றது. இந்த நிறுவனம் மார்ட்டின் குட்மேனால் நிறுவப்பட்டு 1970 களின் வரைகதை புத்தக நிறுவனத்திலிருந்து வேறுபட்டு **அட்லஸ்/சீபோர்டு காமிக்ஸ்** என்று அழைக்கப்படுகிறது.
# அட்லஸ் காமிக்ஸ்

## வரலாறு

அட்லஸ் காமிக்ஸ் 1939 இல் நிறுவப்பட்ட பத்திரிகை மற்றும் பேப்பர்பேக் நாவல் வெளியீட்டாளர் மார்ட்டின் குட்மேன் நிறுவனமான டைம்லி காமிக்ஸின் வாரிசு ஆகும். மற்றும் யுத்த ஆண்டுகளில் அதன் நட்சத்திர கதாபாத்திரங்களான ஹியூமன் டார்ச், சப்-மரைனர் மற்றும் கேப்டன் அமெரிக்கா ஆகிய வரை கதை கதாபாத்திரங்கள் மிகவும் பிரபலத்தின் உச்சத்தை எட்டியது. 1950 களின் முற்பகுதி முதல் நடுப்பகுதி வரை தொலைக்காட்சி மற்றும் பிற ஊடகங்களின் போட்டி காரணமாக வரைகதை புத்தகங்கள் நாகரிகம் வீழ்ச்சியடைந்தன.
# மார்வெல் அண்டம்

**மார்வெல் பிரபஞ்சம்** அல்லது **மார்வெல் அண்டம்** (Marvel Universe) என்பது ஒரு கற்பனையான பிரபஞ்சமாகும், இங்கு பெரும்பாலான அமெரிக்க வரைகதை புத்தக மார்வெல் காமிக்ஸின் காதாபாத்திரங்களின் கதைகள் நடைபெறுகின்றன.  
இங்கு தான் அவென்ஜர்ஸ், எக்ஸ்-மென், பென்டாஸ்டிக் போர், கார்டியன்ஸ் ஆப் தி கேலக்ஸி போன்ற மீநாயகன் போன்ற மார்வெல் அணிகள் மற்றும் ஸ்பைடர் மேன், ஆன்ட் மேன், அயன் மேன், தோர், ஹல்க், கேப்டன் அமெரிக்கா, வாஸ்ப், வால்வரின், பிளாக் பாந்தர், கேப்டன் மார்வெல், டாக்டர் ஸ்ட்ரேஞ்ச், கோஸ்ட் ரைடர், பிளேட், டேர்டெவில், பனிஷர் போன்ற மீநாயகன்கள் வாழ்கின்றனர்.  
மார்வெல் அண்டம் ஆயிரக்கணக்கான தனித்தனி பிரபஞ்சங்களைக் கொண்ட ஒரு "மல்டிவர்ஸ்" க்குள் இருப்பதாக மேலும் சித்தரிக்கப்படுகிறது, இவை அனைத்தும் மார்வெல் காமிக்ஸின் படைப்புகள் மற்றும் "மார்வெல் யுனிவர்ஸ்" ஆகும். இது பூமி -616 அல்லது தற்போது எர்த் பிரைம் என அழைக்கப்படுகிறது.
# மார்வெல் அண்டம்

## திரைப்படங்கள்

- மார்வெல் திரைப் பிரபஞ்சம்
- எக்ஸ்-மென் (திரைப்படத் தொடர்)
- மார்வெல் வரைகதைகள் அடிப்படையிலான திரைப்படங்களின் பட்டியல்
# தெல்வாக்சைட்டு

**தெல்வாக்சைட்டு** *(Delvauxite)* என்பது CaFe<sub>4</sub>(PO<sub>4</sub>,SO<sub>4</sub>)<sub>2</sub>(OH)<sub>8</sub>•(4-6)H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். போரிக்கைட்டு என்ற பெயராலும் இக்கனிமத்தை அழைக்கலாம். மஞ்சள் முதல் பழுப்பு, அடர் பழுப்பு நிறத்துடன் படிக உருவமற்று இது காணப்படுகிறது. சில நேரங்களில் திராட்சைக் கொத்து போன்ற பொதிகளாகவும் விழுதுப் பாறைகளாகவும் இது உருவாகிறது.  
1838 ஆம் ஆண்டு பெல்சியம் நாட்டைச் சேர்ந்த வேதியியலாளர் தூமாண்ட் என்பவர் முதன் முதலாக தெல்வாக்சைட்டு என்ற கனிமத்தைக் கண்டறிந்தார். இதை யே.எசு.பி.யே. தெல்வாக்சு டி பென்ப் என்ற பெல்சியம் நாட்டு அறிஞருக்கு சமர்ப்பித்தார். பெர்னாவ், லீக், பெல்சியம், சிட்ரெதோசெசுக்கி, செக் குடியரசு போன்ற பகுதிகளில் தெல்வாக்சைட்டு கிடைக்கிறது.
# ஆர்க்டைட்டு

**ஆர்க்டைட்டு** *(Arctite )* என்பது Na<sub>2</sub>Ca<sub>4</sub>(PO<sub>4</sub>)<sub>3</sub>F என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். வடக்கு உருசியாவின் கோலா தீபகற்பத்தில் இக்கனிமம் காணப்படுகிறது. நிறமற்றும், ஒளிபுகும் தன்மையும், கண்ணாடித் தன்மையும் கொண்ட ஆர்க்டைட்டு மோவின் அளவுகோலில் 5 என்ற கடினத்தன்மை மதிப்பும் 3.13 என்ற ஒப்படர்த்தி மதிப்பும் கொண்டுள்ளது. முக்கோணப் படிகத் திட்டத்தில் சரியான சமப்பிளவு கட்டமைப்பில் இது காணப்படுகிறது . இயற்கையாகத் தோன்றும் தலைகீழ்பெரோவ்சிகைட்டு கட்டமைப்பு கொண்ட கனிமம் என்றும் கருதப்படுகிறது.
பொதுவாக தெனார்டைட்டு, உம்பைட்டு, லோமோனோசோவைட்டு, நாட்டிசைட்டு, ஏகிரைன் போன்ற கனிமங்களுடன் சேர்ந்து இது கிடைக்கிறது .. பன்னாட்டு கனிமவியல் சங்கம் ஆர்க்டைட்டு கனிமத்தை Arc என்ற குறியீட்டால் அடையாளப்படுத்துகிறது.
# ஆமையும் பறவைகளும்

**ஆமையும் பறவைகளும்** (The Tortoise and the Birds) என்பது நாட்டுப்புற மூலத்தைக் கொண்டிருப்பதற்கான சாத்தியக்கூறுகள் கொண்ட ஒரு புனை கதையாகும். இதன் ஆரம்ப வடிவங்கள் இந்தியா மற்றும் கிரீஸ் இரண்டிலும் காணப்படுகின்றன. இக்கதையின் ஆப்பிரிக்க வகைகளும் உள்ளன. இவற்றிலிருந்து கற்றுக்கொள்ள வேண்டிய தார்மீக படிப்பினைகள் அவை சொல்லப்படும் சூழலைப் பொறுத்து மாறுபடுகின்றன.
# ஆமையும் பறவைகளும்

## ஆரம்பகால இந்திய பதிப்புகள்

கோயில் 2, 7 வது நூற்றாண்டு ]]
புத்த மத ஜாதகக் கதைகளில் எப்போதும் ஏதாவது பேசிக் கொண்டே இருக்கும் ஒரு ஆமை பற்றிய கதை ஒன்று காணப்படுகிறது. இந்த வடிவத்தில், அதிகமாகப் பேசிக்கொண்டிருக்கும் மன்னனோடு இந்தக் கதை தொடர்புடையதாக உள்ளது. அந்த அரசனின் அரசவை முற்றத்தில் வானத்திலிருந்து விழுந்து இரண்டாகப் பிரிந்த ஒரு ஆமையைக் காண்கிறார். அந்த ஆமை அதிகமாகப் பேசியதன் விளைவாக இது நிகழ்ந்தது என்று அவரது அமைச்சர் விளக்குகிறார். ஆமை ஒன்று இரண்டு வாத்துக்களுடன் நட்பு கொண்டது. அந்தப் பறவைகள் ஆமையை இமயமலையில் உள்ள தங்கள் வீட்டிற்கு எடுத்துச் செல்வதாக உறுதியளித்தன. இரண்டு பறவைகளும் ஒரு குச்சியினைப் பிடித்துக் கொள்ள வேண்டுமெனவும், ஆமையானது அந்தக் குச்சியின் மையப்பகுதியில் தனது வாயினால் கவ்விக்கொள்வதெனவும் பேசி முடிக்கப்பட்டது. ஆனால், ஆமையானது பேசாமல் கவனமாக இருக்க வேண்டும். பயணத்தின் போது கீழே உள்ள குழந்தைகள் அதை கேலி செய்தனர். ஆமையால் குழந்தைகளின் கேலியை பொறுத்துக் கொள்ள இயலாமல் பதிலளித்தபோது அது அதன் அழிவுக்கு வழி வகுத்தது. புத்த ஜாதக கதைகள் சிற்பக்கலைக்கு மிகவும் பிடித்த விஷயமாக இருந்தன. இந்த கதை இந்தியாவிலும் ஜாவாவிலும் உள்ள பல்வேறு மத கட்டுமானங்கள் பலவற்றில் புடைப்புச் சிற்பமாக காணப்படுகிறது. பெரும்பாலும் சுருக்கமான விவரிப்பாக சித்தரிக்கப்படுகின்றன. ஒவ்வொரு சிற்பமும் ஆமையைச் சுமந்து செல்லும் பறவைகள், அதன் வீழ்ச்சி மற்றும் பூமியை அடையும் விதம் ஆகியவற்றை உள்ளடக்கி படிப்படியாக கதையை விவரிக்ககும் விதமாக உள்ளன. உதாரணமாக, ஜாவாவில் உள்ள 9 ஆம் நூற்றாண்டின் மெண்டுட் கோவிலில், பறவைகள் மற்றும் ஆமை மேல் வலதுபுறத்தில் தோன்றும், அதே நேரத்தில் தரையில் வேட்டையாடுபவர்கள் வில்லுடன் குறி வைக்கிறார்கள். உடனடியாக கீழே, அதே மூவரும் விழுந்த உடலை உணவுக்காக தயார் செய்கிறார்கள். இந்த விதமாக சிற்பங்கள் அமைக்கப்பட்டுள்ளன  
மெண்டுட் உதாரணத்தைப் போலவே, கதையின் பிற வடிவங்களும் புத்த மத இலக்கியங்களில் பல சூழல்களில் சித்தரிக்கப்பட்டுள்ளன. *பஞ்சதந்திரக் கதையில்* இந்திய இலக்கிய மாறுபாட்டில், *ஆமையும்* அவரது நண்பர்களான பறவைகளும் வறண்டு போகும் ஒரு ஏரியில் வாழ்கின்றனர். தங்கள் நண்பரின் எதிர்கால துன்பத்தை உணர்ந்து, வாத்துகள் அந்த ஆமையை ஏற்கனவே விவரித்த விதத்தில் பறக்க பரிந்துரைக்கின்றன. அவர்கள் கடந்து செல்லும் நகரத்தில் உள்ள மக்களின் கருத்துகளைக் கேட்டதும், ஆமை அவர்களுக்கு அவரவர் வேலையைப் பாருங்கள் என்று சொல்ல முனைகிறது. அதன் விளைவாக, ஆமையானது கீழே வீழ்ந்த பிறகு வெட்டப்பட்டு சாப்பிடப் படுகிறது. இந்த கதை இறுதியில், சேர்க்கப்பட்டு பாரசீக, சிரியாக், அரபு, கிரேக்கம், எபிரேய மற்றும் லத்தீன் மொழிகளில் மொழிபெயர்ப்புகள் வழியாக மேற்கு நோக்கி பயணித்தது. இவற்றில் கடைசியாக இடைக்காலத்தின் முடிவில் மற்ற ஐரோப்பிய மொழிகளில் மொழிபெயர்க்கப்படத் தொடங்கியது. மீனவர் ஒருவரின் வருகையால் பாதுகாப்பு கருதி இந்த இடம்பெயர்வானது திட்டமிடப்படுகின்றது. பயணத்தின் இடையில் தரையில் நிற்கும் இடையர்கள், பறவைகள் சுமந்து செல்லும் ஆமையானது கீழே இருந்தால் நல்ல உணவாகும் என்று பேசிக்கொள்கின்றனர். இந்தப் பேச்சு ஆமையின் காதில் விழ ஆமை சினங்கொண்டு அவர்களுக்கு பதிலளிக்க எத்தனிக்கிறது. அதன் காரணமாக ஆமையானது கீழே விழ நேரிடுகிறது.  
பஞ்சதத்திர புனைகதைகளின் இத்தாலிய வடிவத்தின் ஆரம்பத்தில் தாமஸ் நோர்த் என்வரால் *தி மாரல் ஆஃப் டோனி* (1570) என்ற தலைப்பில் ஆங்கிலத்தில் மொழிபெயர்க்கப்பட்டது. ஆமை மற்றும் பறவைகளின் கதை 'ஒரு மனிதனுக்கு தன்னை விட பெரிய எதிரி இல்லை' என்ற உணர்வை விளக்கும் விதமாகத் தோன்றுகிறது.
# தியோதனி நடனம்

**தியோதனி நடனம்** ( **Deodhani dance** ) என்பது இந்தியாவின் வடகிழக்கு மாநிலங்களில் ஒன்றான மாநிலமான அசாமில் இருந்து வந்த ஒரு நாட்டுப்புற நடனமாகும். அசாமில் பல்வேறு கலாச்சார மற்றும் பாரம்பரிய பழக்கவழக்கங்கள் மற்றும் சமூக பழக்கவழக்கங்களைக் கொண்ட பல்வேறு இன மற்றும் மத சமூகங்களை பிரதிநிதித்துவப்படுத்தும் மக்கள் தொகை உள்ளது. அவற்றில் இவ்வகை சடங்கு நடனங்களின் வகைகளை நிகழ்த்துகிறது. இது ஒரு தனி அல்லது குழு செயல்திறனாக நிகழ்த்தப்படுகிறது. இந்தக் குழு செயல்திறனில், இது அடிப்படையில் 3 அல்லது 4 பெண்களைக் கொண்டுள்ளது. இந்த நடன வடிவம் பாம்பு தெய்வம் மானசா தேவி அல்லது மரோய் வழிபாட்டுடன் தொடர்புடையது. ஒரு தியோதனி நடனம் பொதுவாக அசாமின் பழமையான கலை வடிவங்களில் ஒன்றான ஓஜாபாலி *மற்றும்* அசாமிய பாரம்பரியப்படி பாடகர்கள் கூட்டாகவும் பாடல்கள் பாடி நடனம் நிகழ்த்தப்படுகிறது. ஒவ்வொரு ஆண்டும் ஆகஸ்ட் மாதத்தில் நடத்தப்படுகிறது.
# தியோதனி நடனம்

## வரலாறு

தியோதனி இரண்டு சொற்களிலிருந்து உருவானது, அதாவது தியோ என்றால் கடவுள் என்றும் தானி என்றால் பெண் என்றும் பொருள்படுகிறது. 'தியோதனி' என்ற சொல் ஒரு பெண்ணின் தீய மனப்பான்மையைக் கொண்டிருக்கும்போது அவளது நடனத்தை சித்தரிக்கிறது. தியோதனியில் ஓஜபாலி பாடிய பாடல்கள் சுக்னம்னி என்று அழைக்கப்படுகின்றன. கணவரின் (லக்கிந்தர்) வாழ்க்கையைத் திரும்பப் பெற பெகுலா ( பத்ம புராணத்தில் ஒரு பாத்திரம்) மானசா தெய்வத்தின் முன் நடனமாட வேண்டியிருந்தது என்று புராணக்கதைகள் கூறுகின்றன.
# தியோதனி நடனம்

## விவரக்குறிப்பு

ஒரு நடனக் கலைஞர் திருமணமாகாத பெண்ணாகவும் மற்றும் பத்ம தெய்வத்தின் பக்தராகவும் இருபார். நடனக் கலைஞர்கள் தன்னுடைய தலைமுடியைத் தளர்வாகவும், ஒரு பெண் போர்வீரனைப் போன்ற ஆடைகளையும் அணிந்திருப்பார்கள். ஜொய்தோல் மற்றும் சிம்பல்ஸ் எனப்படும் பெரிய முரசுகளின் துணையுடன் பல்வேறு கை சைகைகள் மற்றும் சிக்கலான அடிச்சுவடுகளுடன் அவர் நடனமாடுவார். நடனக் கலைஞர் பட்டு, சிவப்பு ரவிக்கை, வெவ்வேறு பாரம்பரிய நகைகள் ஆகியவற்றால் ஆன மேகேலா எனும் ஆடையை அணிந்து கொண்டு, தலைமுடியைத் திறந்து விடுகிறார். அவர்கள் ஒரு வாள் மற்றும் கேடயத்தை எடுத்து, நிகழ்ச்சியின் போது ஒரு வீரமான போர் நடனத்தைக் காண்பிப்பார்கள்.  
தியோதனி நடனத்தில் உண்மையில் இரண்டு வகைகள் உள்ளன. ஒன்று அரை பாரம்பரிய நடனம், மற்றொன்று திரான்ஸ் (நடனம் அல்ல) என்பதாகும். அசாமின் மங்கைடோய் மற்றும் தென்மேற்கு காம்ரூப பகுதியில் நிலவும் தியோதனி நடனம், இது சுகனனி ஓஜா-பாலுடன் இணைக்கப்பட்டுள்ளது
# தியோதனி நடனம்

## மானசா தேவி

மானசா தேவி என்பது வட இந்தியாவில், குறிப்பாக மேற்கு வங்கப் பகுதியில் அதிகம் வழிபடப்படும் நாகதேவதை ஆவாள். இத்தேவி, நாகராசனான வாசுகியின் தங்கையும், ஜரத்காரு முனிவரின் மனைவியும் ஆவாள். பாம்புக்கடியிலிருந்து உயிர்பிழைக்கவும், வளம், செழிப்புக்காகவும் அசாம் மக்கள் மானசா தேவியை வழிபடுவது வழக்கம்.
# தியோதனி நடனம்

## ஓஜா பாலி

ஓஜாபாலி என்பது இந்தியாவின் அசாம் பகுதியைச் சேர்ந்த ஒரு பாரம்பரிய நாட்டுப்புற நடனம் ஆகும். ஓஜாபாலி கதை சொல்லும் மரபில் இருந்து உருவானதாக நம்பப்படுகிறது. மற்றும் இந்த நடனம், ஒரு குழுவாக நிகழ்த்தப்படுகிறது. இது அசாமின் பழமையான கலை வடிவங்களில் ஒன்றாக கருதப்படுகிறது.
# மரிகிட்டா (நடனக் கலைஞர்)

**மரிகிட்டா (Mariquita)** (1838-1922) அடிக்கடி **மேடம் மரிகிட்டா** என குறிப்பிடப்படும் இவர் அல்சீரியாவில் பிறந்த நடனக் கலைஞராவார். 1870 களில் இருந்து 1920 வரை பாரிஸில் உள்ள பல்வேறு அரங்குகளில் வெற்றிகரமான நடன நிகழ்ச்சிகளை நிகழ்த்திய நடன இயக்குநரும் மற்றும் பாலே நடன ஆசிரியரும் ஆவார்.
# மரிகிட்டா (நடனக் கலைஞர்)

## சுயசரிதை

அல்சீரியாவின் ஆமலே அருகே ஒரு நீரூற்றுக்கு அருகில் ஒரு சிறு குழந்தையாக ஒரு பெண் நடனக் கலைஞரால் மரிகிட்டா கண்டுபிடிக்கப்பட்டதாகக் கூறப்படுகிறது. இவர் படிப்பதற்கு முன்பே நடனமாடக் கற்றுக்கொண்டார். இவர் 1840களில் பாரிஸுக்கு வந்தார். பின்னர் தீட்ரே டி லா கைதே, போலீஸ் பெர்கெர் மற்றும் ஓபரா காமிக் ஆகியவற்றில் நடன இயக்குனராகவும் மற்றும் பாலே ஆசிரியராகவும் ஆனார். லியான் தி பூகி, எமிலீன் தி அலெனான், ரெஜினா பேடெட் மற்றும் லா பெல்லி ஓடெரோ உள்ளிட்ட பல நிகழ்ச்சி நடனக் கலைஞர்களுக்கு இவர் பயிற்சி அளித்துள்ளார். 19ஆம் நூற்றாண்டின் பிற்பகுதியில் பாரிஸின் மிகவும் பிரபலமான நடன பயிற்றுவிப்பாளர்களில் ஒருவரான இவர் 1845 ஆம் ஆண்டில் தீட்ரே தெஸ் பனாம்புலஸில் தனது முதல் நடன நிகழ்ச்சியில் அறிமுகமானார்.
# மரிகிட்டா (நடனக் கலைஞர்)

## பயிற்சி

1898ஆம் ஆண்டில் ஓபரா காமிக்கில் பாலே ஆசிரியரான ஆல்பர்ட் கேரி என்பவரிடம் பயிற்சியில் மரிகிட்டா தன்னை ஈடுபடுத்திக் கொண்டார். அங்கு இவர் 1920 வரை இருந்தார். 60 நடன நிகழ்ச்சிகளை உருவாக்கினார். அதே நேரத்தில் போலிஸ் பெர்கேரில் நடன இயக்குநராகவும் தனது பங்கைத் தொடர்ந்தார். "ஒவ்வொரு காலகட்டத்திலும் ஒவ்வொரு நாட்டிலிருந்தும் நடனங்கள் அவருக்குத் தெரியும்" என்று இவரது பயிற்சியாளர் கேரி தெரிவித்தார். பிரெஞ்சு நடனக் கலைஞரான கிளியோ டி மெரோட்டின் என்பவரின் கூற்றுப்படி, இவரது உருவம் சிறிய அளவாக இருந்தபோதிலும், இவர் ஒரு பிரமாண்டமான மற்றும் தோற்றத்தில் ஈர்க்கக்கூடிய உருவமாக இருந்தார். எப்போதும் தனது உயரத்தைக் குறைக்காதபடி நேராக நிற்கிறார். இவர் எங்கு சென்றாலும், தன்னுடன் அவரது ஒரு கைப்பிடி கொண்ட ஒரு ஜோடி கண்ணாடியான லோர்னெட்டையும் விசிறியையும் வைத்திருந்தார். இவர் எப்போதும் விசிறியை தனது வலது கையில் வைத்திருந்தார். அதை ஒரு நடத்துனரின் தடியாகப் பயன்படுத்தினார்.
# மரிகிட்டா (நடனக் கலைஞர்)

## நடன அமைப்பு

மரிகிட்டா பின்வரும் நிகழ்ச்சிகளை நடனமாடியதாக பதிவுகள் உள்ளன:
தனது நீண்ட நடன வாழ்க்கையில் இவர் பல்வேறு திரைப்பட தயாரிப்புகளில் பங்கேற்றார். இருப்பினும் இவரது சிறப்பு நேரடி செயல்திறன் 1941 ஆம் ஆண்டில், பிளாஸ்கோ இபீஸின் புதினத்தை அடிப்படையாகக் கொண்ட ஒரு திரைப்படமான *பிளட் அண்ட் சாண்ட்* என்பதில் நடனமாட ஒப்பந்தம் செய்யப்பட்டார்.
# நெல்லி மஸ்லூம்

**நெல்லி மஸ்லூம் (Nelly Mazloum)** (பிறப்பு:1929 சூன் 9 - இறப்பு: 2003 பிப்ரவரி 21) இவர் இத்தாலிய மற்றும் கிரேக்க வம்சாவளியைச் சேர்ந்த எகிப்தியரான இவர் ஓர் நடிகையும், நடன இயக்குநரும், நடனக் கலைஞரும் ஆவார். மேலும், இவர் பாலே, நவீன நடனம், எகிப்திய நாட்டுப்புற நடனம், பாரம்பரிய ஓரியண்டல் நடனம் மற்றும் ஓரியண்டல் நடன நுட்பத்தை உருவாக்கியவர் ஆவார். இவர் எகிப்திய நாட்டுப்புற நடனத்தில் முன்னோடியாக இருந்தார். அதில் எகிப்தின் பாரம்பரிய நாட்டுப்புற மரபுகளை நாடகப்படுத்தப்பட்ட கலை வடிவத்தில் முதன்முதலில் பயன்படுத்தினார். நகைச்சுவை உணர்வுக்காக அறியப்பட்ட இவர், 1930களில் எகிப்தில் ஒரு குழந்தை அதிசயமாகவும், 1940களில் இருந்து 1960களில் எகிப்திய திரைப்படங்களில் பல தோற்றங்களுக்காகவும் மற்றும் எகிப்திய தொலைக்காட்சியில் இவரது நாட்டுப்புற நிகழ்ச்சிகளுக்காகவும் இவர் நன்கு அறியபடுகிறார். மேலும், இவர் "நெல்லி மஸ்லூம் அரபு குழு நடனம் " என்ற நடனக்குழுவையும் நிறுவினார்..
# நெல்லி மஸ்லூம்

## ஆரம்ப ஆண்டுகள்

நெல்லி-கேத்தரின் மஸ்லூம்-கால்வோ எகிப்தின் அலெக்சாந்திரியாவில் பணக்கார இத்தாலிய-கிரேக்க பெற்றோருக்குப் பிறந்தார். நேபிள்ஸில் இருந்த ஒரு இத்தாலியரான இவரது தந்தை நகைகளை உருவாக்கும் தொழிலில் ஈடுபட்டிருந்தார். ஆசியா மைனரின் கிரேக்கத்தைச் சேர்ந்த இவரது தாயார், ஒரு திறமையான பியானோ கலைஞராக இருந்தவர். அல்ஹம்ப்ரா தியேட்டரிலிருந்து தெருவுக்கு குறுக்கே ஒரு விடுதி இவர்களுக்கு சொந்தமானது. மஸ்லூம் தனது இரண்டு வயதில் கால்களின் பக்கவாதத்தால் (போலியோமைலிடிஸ்) அவதிப்பட்டார். மேலும் ஒரு குழந்தை மருத்துவர் மற்றும் பாலே நடன ஆசிரியராக இருந்த அவரது மனைவியாலும் பல வருட பராமரிப்புக்குப் பிறகு மீண்டும் நடக்க ஆரம்பித்தார். இந்த காரணத்திற்காக, நடனம் இவரது ஆர்வமாக மாறியது.
# நெல்லி மஸ்லூம்

## தொழில்

தனது ஐந்து வயதில், இவர் ஒரு தனி நடனக் கலைஞராக நடன வாழ்க்கையைத் தொடங்கினார். மேலும் ஊடகங்களால் அதிசயமான குழந்தை என்றும் அழைக்கப்பட்டார். உண்மையில் இவர் 1939-1945 முதல் குழந்தை நட்சத்திரமாக இருந்தார்.இவருக்கு இவரது தாயார், மேலாளராக இருந்தார். கோடையில் அலெக்சாந்திரியாவிலும், குளிர்காலத்தில் கெய்ரோவிலும் பணிபுரிந்தார். தனது 10ஆவாது வயதில் மஸ்லூம் *ஐ ப்ரோஸ்ஃபிகோபௌலா* ("அகதி பெண்", 1939) என்ற திரைப்படத்தில் தோன்றினார். இது கிரேக்க மொழியில் தயாரிக்கப்பட்டு டி. போக்ரிஸின் திரைக்கதையுடன் சோபியா வெம்போ என்பவர் நடித்திருந்தார். ஒரு குழந்தையாக இவர் பாடியா மசாப்னி நடத்தும் புகழ்பெற்ற கேசினோ ஓபராவில் நடனமாடியுள்ளார். நெல்லி நவீன நடனம் மற்றும் பாரம்பரிய பாலே நடனமாடினார். பல சந்தர்ப்பங்களில், இவர் சமியா கமல் மற்றும் உம் குல்தும் போன்ற அதே நிகழ்ச்சியில், கிங் ஃபாரூக்கின் முன் தோன்றினார். 1948 ஆம் ஆண்டில் நெல்லி மஸ்லூம் 1959 முதல் 1964 வரை கெய்ரோவில் உள்ள ராயல் ஓபரா ஹவுஸின் (டார் அல் ஓபரா) முதன்மையான நடன கலைஞராக இருந்தார். பல ஆண்டுகளாக இவர் உள்ளூர் அரங்குகளிலும் எகிப்தில் பல்வேறு தொலைக்காட்சி நிகழ்ச்சிகளிலும் எண்ணற்ற நாட்டுப்புற நிகழ்ச்சிகளை வழங்கியுள்ளார்.
# நெல்லி மஸ்லூம்

## இறப்பு

நெல்லி மஸ்லூம் 2003 பிப்ரவரி 21, அன்று ஏதென்ஸில் இறந்தார். இவரது மகள் மரியானா ரூசோ மஸ்லூம் (அவரது மேடைப் பெயர் மர்ஹாபா என்றும் அழைக்கப்படுகிறது) இவரது முன்னணி மாணவியாவார். அவர் சிறுவயதில் இருந்தே தனது தாயிடமிருந்து தொடர்ச்சியான பயிற்சியினைப் பெற்றார். மேலும் நிகழ்ச்சிகளின் போது எப்போதும் தனது தாய்க்கு உதவினார். அத்துடன் 40 ஆண்டுகளுக்கும் மேலாக கற்பிக்கப்பட்டவர், நெல்லி மஸ்லூமின் வாழ்க்கை, நடன முறை, மரபு மற்றும் வேலை குறித்த கருத்தரங்குகள் மற்றும் விரிவுரைகளை - துல்லியமான ஆவணங்கள் மற்றும் அரிய புகைப்படங்களின் ஆதரவுடன் வழங்குகிறார்.
# நதியா நெரினா

**நாடியா நெரினா** (Nadia Nerina) (பிறப்பு: 1927 அக்டோபர் 21 &#x2013; இறப்பு: 2008 அக்டோபர் 6) இவர் ஒரு தென்னாப்பிரிக்க நடனக் கலைஞர் ஆவார். இவர் 1950கள் மற்றும் 1960களில் " தி ராயல் பாலேவின் மிகவும் திறமையான, பல்துறை மற்றும் ஊக்கமளிக்கும் பாலேரினாக்களில் ஒருவர்" ஆவார். இவர் "தனது தொழில்நுட்ப திறமை, வெளிச்சம், சிரமமின்றி தோன்றும் தாவல்கள் மற்றும் மேடையில் மகிழ்ச்சியான வசீகரம், குறிப்பாக நகைச்சுவை வேடங்களில்" அறியப்பட்டார்.
# நதியா நெரினா

## ஆரம்பகால வாழ்க்கை மற்றும் பயிற்சி

மத்திய தென்னாப்பிரிக்காவில் உள்ள ஆரஞ்சு சுதந்திர மாநிலத்தின் மாகாண தலைநகரான **புளூம்பொன்டைனில் நாடின் ஜுட்** என்ற பெயரில் பிறந்த இவர், பிரித்தன் வாழ்வாதாரர்களின் சந்ததியினராக இருந்தார். இவர் ஒரு புதிய வாழ்க்கையைத் தேடி வைரங்கள் நிறைந்த பகுதிக்கு குடிபெயர்ந்தார். ஆப்பிரிக்காவின் உத்தியோகபூர்வ மொழியாக இருந்த நகரத்தின் ஆங்கிலம் பேசும் சிறுபான்மையினராக இருந்த இவரது பெற்றோர், நாடகத்துறையில் இவரது குழந்தை பருவ ஆர்வத்தை ஊக்குவித்தனர். இவரது முதல் மேடை தோற்றம் 8 அல்லது 9 வயதில், மேடம் பட்டர்பிளையின் உள்ளூர் தயாரிப்பான சியோ-சியோ சானின் குழந்தையாக தோன்றினார். கடலோர மாகாணமான நடாலின் (இப்போது குவாசுலு-நடால்) முக்கிய நகரமான டர்பனுக்கு இவரது பெற்றோர் குடும்பத்தை மாற்றிய பின்னர் இவரது நடன வாழ்க்கை சிறிது காலம் நின்று போனது. பின்னர், அங்கு இவர் நடால் பல்கலைக்கழகத்தில் எலிசபெத் ஸ்னெடனுடன் நாடகம், அண்ணா பாவ்லோவாவின் நிறுவனத்துடன் நடனமாடிய ஒரு திறமையான ஆசிரியரான எலைன் கீகனுடன் பாலே, மற்றும் டோரோதியா மெக்நாயருடன் ஸ்டேக் கிராஃப்ட் மற்றும் மைம் ஆகியவற்றைப் படித்தார். நெரினாவின் வலுவான பாரம்பரிய பாலே நுட்பத்தின் அடித்தளத்தை அமைத்த பெருமை கீகனுக்கு உண்டு. ஜுட்டின் தாயார் இறந்த பிறகு, இவருடைய ஆசிரியர்கள் இவரது தந்தையிடம் தங்களது திறமையான மாணவியை மேலதிக பயிற்சிக்காக இங்கிலாந்துக்கு அனுப்புமாறு அறிவுறுத்தினர்.
# நதியா நெரினா

## தொழில்

1945ஆம் ஆண்டில், இரண்டாம் உலகப் போர் ஐரோப்பாவில் முடிவடைந்த சிறிது காலத்திற்குப் பிறகு, இவரது தந்தை தனது மகளுக்கு கேப்டவுனில் இருந்து சவுத்தாம்ப்டனுக்குச் செல்லும் கப்பலில் செல்ல ஏற்பாடு செய்தார். அப்போது இவருக்கு 17 அல்லது 18 வயதுதான் இருந்தது. இவர் லண்டனில் குடியேறினார். பாலே ராம்பெர்ட்டில் சேர வேண்டும் என்ற அபிலாசைகளுடன், இவர் மேரி ராம்பெர்ட்டிடம் பயிற்சி வகுப்புகள் எடுத்தார். பின்னர் இவர் நினெட் தி வலோயிஸின் வழிகாட்டுதலின் கீழ் சாட்லரின் வெல்ஸ் பாலே பள்ளிக்கும், எல்சா புருனெல்லெச்சியின் அரங்கத்திற்கும் சென்றார். அங்கு இவர் ஸ்பானிஷ் நடனம் பயின்றார். சாட்லர்ஸ் வெல்ஸில் ஒரு மாணவியாக இருந்தபோது, 1946 பிப்ரவரி 20, அன்று ராயல் ஓபரா ஹவுஸை மீண்டும் திறப்பதற்காக நிகழ்த்தப்பட்ட *தி ஸ்லீப்பிங் பியூட்டியின்* புகழ்பெற்ற தயாரிப்பில் குழந்தை இளவரசி அரோராவிற்கு ஒரு செவிலியாக தோன்றினார். அடுத்த கோடையில், தனது நடன நுட்பத்தை மேம்படுத்தும் நோக்கில், இவர் தனது நண்பரான எலைன் ஃபைஃபீல்டுடன் பாரிஸுக்குச் சென்றார். செயிண்ட் பீட்டர்ஸ்பர்க்கில் உள்ள உருசிய இம்பீரியல் பாலேவின் முன்னாள் நட்சத்திரமான ஓல்கா பிரியோபிரஜென்ஸ்காவுடன் பயிற்சி பெற்றார்.
# நதியா நெரினா

## தனிப்பட்ட வாழ்க்கை

1960 களின் முற்பகுதியில், வயதான மார்கோட் ஃபோன்டெய்னின் சரியான வாரிசாக நெரினா பரவலாக ராயல் பாலேவின் முன்னணி நடன கலைஞராக கருதப்பட்டார். எவ்வாறாயினும், 1961ஆம் ஆண்டில் கிரோவ் பாலேவிலிருந்து இளம் ருடால்ப் நூரேயெவ் வெளியேற்றப்பட்டதன் மூலம் இவரது வாழ்க்கைப் பாதை திசை திருப்பப்பட்டது. ராயல் பாலேவில் ஃபோன்டெய்னுடன் இவர் மேற்கொண்ட கூட்டாண்மை இவரது ஓய்வை ஒத்திவைத்து, இவரது வாழ்க்கையை புதுப்பித்தது. அலெக்சிஸ் ரஸ்ஸின், டேவிட் பிளேர் மற்றும் சிறந்த டேனிஷ் நடனக் கலைஞர் எரிக் ப்ரூன், அவருடன் *ஸ்வான் ஏரியை* 1962 இல் நடனமாடினார், கூட்டாளர்களாக அவளுக்கு மிகவும் உடன்பட்டவர்கள்.
# விதிர்நிலைக் கோட்பாடு

**விதிர்நிலைக் கோட்பாடு** *(Queer theory)* என்பது விதிர்நிலப் பயில்வுகள், மகளிர் பயில்வுகளில் இருந்து1990 களில் உருவாகிய ஓர் உய்யநிலைக் கோட்பாட்டுப் புலம் ஆகும். இலாரன் பெர்லான்ட், இலியோ பெர்சானி, யூடித் பட்லர், இலீ எடல்மன், யாக் கால்பெர்சுட்டாம், ஈவ் குசோத்சுகி செட்சுவிக் ஆகியோரது பணிகளால் உந்துதல் உற்று, விதிர்நிலைக் கோட்பாடு உருவாகியது. இது பாலின என்பது தற்புரிதலின் சாரப்பகுதியே எனும் பாலினத்துக்கான பெண்ணிய அறைகூவற் புரிதலில் இருந்தும் பாலியல் நடவடிக்கைகளும் பாலியல் அடையாளங்களும் சமூகப் புனைவுத் தன்மையே எனக் கருதும் இலெசுபிய, மகிழ்நர் பயில்வுகளில் இருந்தும் உருவாகியது.  
மகிழ்நர்/இலெசுபியப் பயில்வுகள் புல வினவல் ஒத்தபாலின நடத்தையைச் சார்ந்த இயற்கை, செயற்கை நடத்தையில் தன் விதிர்நிலைக் கோட்பாடு கவனத்தைக் குவித்திடுகையில், விதிர்நிலைக் கோட்பாடு வரன்முறையான நடத்தையில் பொய்த்துபோகும் பாலியல் நடவடிக்கைகள் அல்லது அடையாளங்களை உள்ளடக்க தன் கவனத்தை விரிவுபடுத்துகிறது.  
*விதிர்நிலைக் கோட்பாடு* எனும் சொற்றொடரை இத்தாலியப் பெண்ணியலாளரும் திரைப்படக் கோட்பாட்டாளருமான தெரசா தெ சாந்தா குரூசு கலிபோர்னியா பலகலைக்கழகத்தின் கருதரங்குக்காக 1990 இல் உருவாக்கினார். அந்தக் க்ருத்தரங்கத்தின் அடிப்படையில் *வேறுபாடுகள்: பெண்ணியப் பண்பாட்டுப் பயில்வுகள் சுழலிதழ்* எனும் சிறப்பிதழ் ஒன்றையும் பதிப்பித்து வெளியிட்டார்.  
சமூகக் கலப்புப்பாலுணர்வு நிலைப்புக்கு கலப்புப் பாலுணர்வு தோற்றமாகவும் அடிப்படையாகவும் நிலவும் சூழலில், விதிர்மைக் கருத்தினம் "பால், பாலினம், வேட்கை ஆகியவற்றுக்கு இடையில் நிலவும் பிணக்கங்களில்" கவனத்தைக் குவிக்கிறது.. விதிர்மை இருபாலினர், இலெசுபியர், மகிழ்நர் சார்ந்த கருப்பொருள்களோடு பின்னிப் பிணைந்துவர, அதன் பகுப்பாய்வுச் சட்டகம் பால்மாற்று உடையணிதல், ஊடுபாலினம், அதன் அடையாளங்கள் , பாலின மயக்கம், பாலின உருஹியாக்க அறுவை போன்ற தலைப்புகளையும் தன் கருப்பொருளில் உள்ளடக்குகிறது.. விதிர்நிலைக் கோட்பாடு தனியொருவரின் பாலுணர்வு வாய்ப்புள்ள அனைத்துப் பாலுணர்வுகளின் நெகழ்திற, கூறாக்க, இயங்குதிறத் திரட்சியாகும் என விளக்குகிறது; இது தனியொருவரின் வாழ்க்கையின் பல்வேறு நிலைகளில் வேறுபட்டு மாறலாம். இது நிலைத்த, ஒப்புறவுள்ள பால்பகுப்புகள், பாலினங்கள், பாலுணர்வுகள் கண்ணோட்டத்தைக் கேள்விக்குள்ளாக்கி, இந்த அடையாளத்தை நிலைப்பற்ற பன்முக இருப்புநிலைகளின் கணமாக விளக்குகிறது.  
விதிர்நிலைக் கோட்பாடு சென்ற நூற்றாண்டில் உருவாகிய ஒத்தபாலுணர்வையும், விதிர்மையை வரலாற்றுச் சூழல் பின்னணியில் விளக்க, ஆய்வு செய்கிறது.
# விதிர்நிலைக் கோட்பாடு

## பருந்துப் பார்வை

*விதிர்நிலைக் கோட்பாடு* சென்ற நூற்றாண்டில் உருவாகிய ஒத்தபாலுணர்வையும், விதிர்மையை வரலாற்றுச் சூழல் பின்னணியில் விளக்க, ஆய்வு செய்கிறது.  
*விதிர்நிலைக் கோட்பாடு* பேரள்வில் பின்னைக் கட்டமைப்பியல் சார்ந்த இலக்கியக் கோட்பாடில் இருந்தும் குறிப்பாக கட்டவிழ்ப்புமுறைமையில் இருந்தும் உருவாக்கப்பட்டதாகும்.*விதிர்நிலைக் கோட்பாடு* வரலாற்றை ஒரு மீளறிதல் நிகழ்வாகப் புரிந்துகொள்ள பரிந்துரைக்கிறது.பல ஆசிரியர்கள் 1970 கள் முதலே பாலியல் அடையாளத்தை ஆய்வு செய்ய, குறிப்பாக கலப்புப் பாலுணர்வு வரன்முறைகளையும் அதன் மறுதலையையும் ஆய்வு செய்ய, கட்டவிழ்ப்பு அணுகுமுறைகளைப் பயன்படுத்தலாயினர் . அக/புற அரசியல் புதிரில் வெளிவந்து கட்புலனாகும் கருத்தினம் இயல்பாக்கப்பட்டு, அதேவேளையில் விதிர்மையை விரட்ட பங்களிப்பதை உறுதி செய்கிறது. தன்னை வெளியேவந்து கட்புலனாகும்படி ஒருவர் அறிவிப்பதால் மறைந்திருக்க வேண்டாதவர்களை வெளிக்கொணர்கிறது .  
இந்தக் கோட்பாட்டில் 1980 களில் ஏமக்குரைவுநோய் செயல்முனைவும் 1990 களது தொடக்க கால பெண்ணியமும் இணைந்த ஆங்கிலோ அமெரிக்கப் பண்படுகளும் தாக்கம் செலுதியுள்ளன.
# ஆணியம்

**ஆணியம்** *(Masculism)*, அல்லது *masculinism* என்பது ஆண்கள், ஆண்சிறுவர்களின் உரிமைக்களையும் தேவைகளையும் முன்வைக்கும் அறிவுப் புலமாகும். இப்புலம் இவர்களின் இயற்பண்புகள் (கருத்து, விழுமியம், மனப்பான்மைகள் நடத்தைகளை மேம்படுத்துவதை ஆய்கிறது.இச்சொல் ஆடவர் உரிமைகள், ஆடவர் இயக்கம் ஆகியவற்றையும் சுட்டும். " இச்சொல் பொதுவாக ஆண்மை அல்லது தந்தைவழி முறைமை சார்ந்த கருத்தியலைச் சுட்டுமேதவிர,(வாட்சன், 1996) எதிர்பெண்ணியச் சமூக இயக்கத்தைச் சுட்டாது. என்றாலும், ஆடவர் இயக்கம் என்பதே பெருவழக்கில் உள்ளது. வாரன் பாரல் போன்ற சிலர் ஆண்வாதம் அல்லது தந்தையர் உரிமை இயக்கம் என்பதையே ஏற்கின்றனர்."
# ஜூலியட் பிரௌஸ்

**ஜூலியட் அன்னே பிரௌஸ் (Juliet Anne Prowse)** (பிறப்பு: 1936 செப்டம்பர் 25 - இறப்பு: 1996 செப்டம்பர் 14) இவர் ஒரு நடனக் கலைஞர் ஆவார். இவரது நாற்பதாண்டு கால நடன வாழ்க்கையில் மேடை, தொலைக்காட்சி மற்றும் திரைப்படம் ஆகியவையும் அடங்கும். இவர் தென்னாப்பிரிக்காவில் வளர்ந்தார். அங்கு இவரது குடும்பம் இரண்டாம் உலகப் போருக்குப் பிறகு குடியேறியது.
# ஜூலியட் பிரௌஸ்

## ஆரம்ப கால வாழ்க்கை

பிரித்தானிய இந்தியாவின் மும்பையில் ஒரு ஆங்கில தந்தை மற்றும் தென்னாப்பிரிக்க தாய்க்கு பிரௌஸ் பிறந்தார். 3 வயதாக இருந்தபோது இவரது தந்தை இறந்த பிறகு, இவரது தாயார் இவருடன் தென்னாப்பிரிக்காவுக்குத் திரும்பினார். அதற்குப் பின்னர் ஒரு வருடம் கழித்து, நான்கு வயதில் நடனம் படிக்கத் தொடங்கினார்.  
தனது இருபதுகளின் ஆரம்பத்தில், இவர் பாரிஸில் உள்ள ஒரு விடுதியில் நடனமாடியபோது, ஒரு திறமையான முகவரால் அடையாளம் காணப்பட்டார். இறுதியில் வால்டர் லாங் என்ற இயகுநரின் *கேன்-கேன்* (1960) என்ற திரைப்படத்தில் கிளாடின் என்ற பாத்திரத்தில் நடிக்க ஒப்பந்தம் செய்யப்பட்டார். இந்த ஒப்பந்தம் மூலம் இவர் ஏற்கனவே ஹாலிவுட்டுக்குச் செல்வதற்கான சில வாய்ப்புகளை இழந்திருந்தார். ஆனால் இறுதியில் ஸ்பெயினில் ஒரு நிகழ்ச்சியை நிறுத்தி விட்டு இவர் இந்த படத்திற்காக அமெரிக்கா செல்ல பயணம் செய்தார்.
# ஜூலியட் பிரௌஸ்

## தொழில்

1959ஆம் ஆண்டில் கேன்-கேன் படப்பிடிப்பின் போது தான் அவர் சர்வதேச கவனத்தை ஈர்த்தார்.சோவியத் தலைவர் நிகிதா குருஷ்சேவ் படத்தின் தொகுப்பை பார்வையிட்டார். பிரௌஸ் உருசிய தலைவருக்கு ஒரு நடனத்தை நிகழ்த்திய பின்னர், அவர் இவரது நடனம் ஒழுக்கக்கேடானதென அறிவித்தார். இந்த விமர்சனம் அமெரிக்காவில் இவருக்கு கணிசமான கவனத்தை கொண்டு வந்தது. இங்கிருந்து, இவரது வாழ்க்கை துரிதப்படுத்தப்பட்டது.
# ஜூலியட் பிரௌஸ்

## தொழில்

### திரைப்படம் மற்றும் தொலைக்காட்சி

*கேன்-கேன்* தொகுப்பில் அமெரிக்க பாடகர், இசைக்கலைஞர், நடிகர், மற்றும் திரைப்படத் தயாரிப்பாளருமான பிராங்க் சினாட்ரா என்பவரை சந்தித்தார். *டைம்* பத்திரிகை திரைப்படத்தை மிகவும் நன்றாக மதிப்பிடவில்லை. ஆனால் பிரௌஸை அதில் மிகச் சிறந்த நடிகை என்று அறிவித்தது: இவர் சினாட்ரா மற்றும் பிற குறிப்பிடத்தக்க பாடர்களான எலா ஃபிட்ஸ்ஜெரால்ட், பீட்டர் லாஃபோர்ட், ஹெர்மியோன் ஜிங்கோல்ட், ஹாய்- லோஸ், ரெட் நோர்வோ, நெல்சன் ரிடில்போன்ற பிரபல பாடகர்களுடன் மேடையில் தோன்றினார். மேலும் 1959 ஆம் ஆண்டு *பிராங்க் சினாட்ரா நிகழ்சியில்* அவரது இசைக்குழுவுடன் இவர் *தோன்றினார்* . இவர் சில நேரங்களில் மற்ற விருந்தினர்களுடன் சேர்ந்து பாடுவார். சில சமயம் சினாட்ரா இவருடன் பாடுவார்.  
அந்த நேரத்தில் நடிகர் நிக்கோ மினார்டோஸுடன் வாழ்ந்திருந்தாலும், லாஸ் வேகாஸில் தன்னுடன் இணையுமாறு சினாட்ரா ப்ரோஸை அழைத்தார். சினாட்ராவும் ப்ரூஸும் தங்கள் நிச்சயதார்த்தத்தை 1962இல் அறிவித்தனர். ஆனால் விரைவில் அவர்கள் பிரிந்தனர். ஏனெனில் பிரௌஸ் தனது வாழ்க்கையில் கவனம் செலுத்த விரும்பினார்.
ஜூலியட் பிரௌஸ் ]]
# ஜூலியட் பிரௌஸ்

## இறப்பு

1994ஆம் ஆண்டில், பிரௌஸுக்கு கணைய புற்றுநோய் இருப்பது கண்டறியப்பட்டது. 1995ஆம் ஆண்டில், இவர் அத ன்சிகிச்சைக்குச் சென்றார், மேலும் *சுகர் பேபி என்ற நிகழ்ச்சியில்* மிக்கி ரூனியுடன் சுற்றுப்பயணம் செய்ய போதுமான உடல் நலத்துடன் இருந்தார். மீண்டும் புற்றுநோய் திரும்பியது, 1996 செப்டம்பர் 14, அன்று தனது 60 வது பிறந்தநாளுக்கு பதினொரு நாட்கள் முன்னதாக இறந்தார்.  
இவரது முன்னாள் கணவர் ஜான் மெக்கூக் ஒரு தொலைக்காட்சி நடிகராவார். இவருக்கு சேத் என்ற இரு மகன் இருந்தார்.
# பிலிஸ் ஸ்பிரா

**பிலிஸ் ஸ்பிரா (Phyllis Spira)** (பிறப்பு: 1943 18 அக்டோபர் - இறப்பு: 2008 மார்ச் 11) இவர் ஓர் தென்னாப்பிரிக்க பாலே நடனக் கலைஞர் ஆவார். இவர் இங்கிலாந்தில் ராயல் பாலேவுடன் தனது வாழ்க்கையைத் தொடங்கினார். தென்னாப்பிரிக்காவுக்குத் திரும்பியதும், கேப் டவுனில் உள்ள ஒரு தொழில்முறை நிறுவனத்தில் பாலேவின் *முதன்மை நடன* கலைஞராக இருபத்தெட்டு ஆண்டுகள் கழித்தார். 1984ஆம் ஆண்டில் இவர் முதல் (தற்போது வரை) தென்னாப்பிரிக்க *பிரிமா பாலேரினா அசோலூட்டா* என்று பெயரிடப்பட்டார்.
# பிலிஸ் ஸ்பிரா

## ஆரம்பகால வாழ்க்கை மற்றும் பயிற்சி

ஜோகானஸ்பேர்க்கில் பிறந்த பிலிஸ் பெர்னிஸ் ஸ்பிரா, லாசர் மற்றும் பென்னி பவுலின் (ரோசன்) ஸ்பிராவின் முதல் மகள் மற்றும் இரண்டாவது குழந்தையவார். தொழிலாள வர்க்கத்தைச் சேர்ந்த இவரது பெற்றோர், ஆரஞ்சு தோப்பின் இனிமையான புறநகரில் ஒரு சாதாரண வீட்டில் வசித்து வந்தனர். இவருக்கு 4 வயதாக இருந்தபோதே பாலே வகுப்புகளில் சேர்க்கப்பட்டார் .அங்கு, அந்த சிறு வயதிலும் கூட, இவர் நடனத்தில் திறமையைக் காட்டினார். ஒரு எபிரேய மழையர் பள்ளியில் படித்த பிறகு, இவர் ஆரஞ்சு க்ரோவ் தொடக்கப்பள்ளி மற்றும் சிறுமிகளுக்கான வேவர்லி உயர்நிலைப் பள்ளியில் கல்வி பயின்றார். அங்கு பாலே வகுப்புகள் மற்றும் ஈஸ்டட் போட்களுக்கான பயிற்சி ஆகியவை பாடநெறி நடவடிக்கைகளாகும். இவருக்கு 15 வயதாக இருந்தபோது, இவரது தலைமையாசிரியர், இவரது விதிவிலக்கான திறமையை உணர்ந்து, தனது நடனப் பயிற்சியைத் தொடர பத்தாம் வகுப்பு முடிவில் பள்ளியை விட்டு வெளியேற அதிகாரப்பூர்வ அனுமதியை அளித்தார். விரைவில், லண்டனில் உள்ள ராயல் பாலே பள்ளியில் சேர இவருக்கு வாய்ப்பு வழங்கப்பட்டது. ஒரு இளம் வயது மகள் ஒரு பெரிய வெளிநாட்டு நகரத்தில் தனியாக வசிக்கும் வாய்ப்பில் பெற்றோரின் அக்கறை இருந்தபோதிலும், அந்த வாய்ப்பைப் பெற அவள் அனுமதிக்கப்பட்டாள்.  
1959 மே மாதத்தில் லண்டனுக்கு வந்த ஸ்பிரா, தனது 16 வயதில் ராயல் பாலே பள்ளியில் பயிற்சியைத் தொடங்கினார். நடனத்தில் இவரது சிறப்பு குணங்கள் விரைவில் இவருக்கு சாதகமான கருத்தை ஏற்படுத்தின. பள்ளியின் இயக்குனரான நினெட் டி வலோயிஸ் இவரை "ஒரு குழந்தை மார்கோவா" என்று குறிப்பிட்டார். (இவரை பிரபல பிரித்தன் நடன கலைஞர் அலிசியா மார்கோவாவுடன் ஒப்பிட்டார்).
# பிலிஸ் ஸ்பிரா

## பிற்கால வாழ்வு

1988 ஆம் ஆண்டில் மேடையை விட்டு வெளியேறிய பிறகு, ஸ்பிரா 1999 வரை கேப்டவுன் நகர பாலே நிறுவனத்தில் முதன்மை பாலே ஆசிரியராகப் பணியாற்றினார். அந்த நேரத்தில் நிறுவனம் கேப் டவுன் சிட்டி பாலே என மறுபெயரிடப்பட்டது. 1986 ஆம் ஆண்டில் கேப்டவுன் நகர பாலே நிறுவன நடனக் கலைஞரான பிலிப் பாய்ட் என்பவர திருமணம் செய்து கொண்டர். இவர்களுக்கு குழந்தைகள் இல்லை. எனவே இவர்கள் தங்கள் ஆற்றலை சமூக சேவைக்கு அர்ப்பணித்தனர். டேவிட் பூல் அறக்கட்டளை இளைஞர் பயிற்சி திட்டத்தின் தலைவராக நியமிக்கப்பட்ட இவரும் பாய்ட்டும் சில ஆண்டுகளுக்கு முன்பு பூல் தொடங்கிய டான்ஸ் ஃபார் ஆல் என்ற நிகழ்ச்சியை நடத்தினர். வெள்ளையர்கள் அல்லாத நகரங்களில் வசிக்கும் வறிய குழந்தைகளுக்கு நடனமாட அமைக்கப்பட்ட இது, கேப்டவுனின் எல்லையில் உள்ள குகுலேத்து, நயங்கா, மற்றும் கெயிலிட்சா மற்றும் கிராமப்புற உள்நாட்டுப் பகுதிகளான பாரிடேல் மற்றும் மொன்டாகு ஆகிய இடங்களில் செயலில் இருந்தது. இந்த திட்டம் ஒவ்வொரு ஆண்டும் ஏழு நூற்றுக்கும் மேற்பட்ட குழந்தைகளை சென்றடைந்தது.
# பிலிஸ் ஸ்பிரா

## இறப்பு

2007 ஆகத்தில் லண்டனில் காலில் ஏற்பட்ட காயத்திற்குப் பிறகு, ஸ்பிரா தனது இரு கால்களிலும் தொடர்ச்சியான அறுவை சிகிச்சைகளை மேற்கொண்டார். சிக்கல்கள் ஏற்பட்டன, இவர் மீண்டும் வாஸ்குலர் அறுவை சிகிச்சைக்கு உட்படுத்தப்பட்டார். ஆனால் உயிர் பிழைக்கவில்லை. தனது 64 வயதில் கேப் டவுன் மருத்துவமனையில் இறந்தார்.
# உஷா நந்தினி

**உஷா நந்தினி** (*Ushanandini*, மலையாளம்: ഉഷാ നന്ദിനി) என்பவர் ஒரு இந்திய திரைப்பட நடிகையாவார். இவர் 1970 களில் தென்னிந்திய திரைப்படங்களில் குறிப்பாக மலையாளத் திரைப்படங்களில் முன்னணி நடிகையாக இருந்தார். இவர் தமிழ் படங்களிலும் நடித்துள்ளார்.